- Incidente provocate de fani la FCU Craiova – Universitatea Craiova
- Ce s-a întâmplat în primele minute ale meciului
- Fenomenul televiziunii în România: Chefi la cuțite. Noua generație. Din 18 Martie, Luni, Marți și Miercuri 20:30 pe Antena 1 și AntenaPLAY. Hai la masă, România!
Au fost incidente provocate de fani la FCU Craiova – Universitatea Craiova. Suporterii celor două echipe au aruncat torțe în teren, în debutul partidei, iar centralul partidei a fost nevoit să întrerupă meciul.
Derby-ul dintre FCU Craiova și Universitatea Craiova a "încins" Bănia. Situația tensionată a continuat și după ce fanii au intrat în arenă, atunci când a început un adevărat "război" pirotehnic.
Incidente provocate de fani la FCU Craiova – Universitatea Craiova
Suporterii celor de la FCU Craiova au fost primi care au aruncat cu torțe și fumigene în teren. Duelul a fost întrerupt la momentul respectiv, până când pomiperii prezenți la stadion au înlăturat materialele pirotehnice de pe teren.
Meciul a fost reluat apoi, dar suporterii celor de la Universitatea Craiova și-au încheiat propriul show pirotehnic cu o ploaie de torțe, care au căzut pe suprafața de joc. Astfel, partida a fost întreruptă, din nou.
Totuși, după ce spiritele s-au calmat, arbitrul Marcel Bîrsan a decis să reia jocul.
Echipele de start de la derby-ul FCU Craiova – Universitatea Craiova:
FCU Craiova: R. Popa – Padula, Compagnucci, Lacroix, Mascarenhas – Vl. Achim, Dr. Albu – Baeten, Bauza, Bahassa – A. Chițu
Rezerve: Gurău, Kvakic, Lekiatas, R. Negru, Vl. Pop, Dragu, Blidar, Sidibe, Blănuță, Ibrahim
Antrenor: Nicolo Napoli
Universitatea Craiova: L. Popescu – Căpățînă, Screciu, Badelj, N. Bancu – Al. Crețu, Al. Mateiu, Anzor – Baiaram, Markovic, Al. Mitriță
Rezerve: M. Goga, Șt. Vlădoiu, Soiri, Maldonado, R. Silva, Zajkov, Kozulj, Cîmpanu, Danciu, Blesa, A. Ivan, Koljic
Antrenor: Ivaylo Petev
Nicolo Napoli, prima reacţie după ce a revenit la FCU Craiova
Nicolo Napoli a oferit prima reacţie după ce a revenit la FCU Craiova. Antrenorul italian va începe al zecelea mandat la echipa lui Adrian Mititelu.
Napoli va debuta pe banca echipei în acest chiar în derby-ul oraşului de duminică seară, cu Universitatea Craiova, din ultima etapă a sezonului regulat de Liga 1. Italianul a vorbit la conferinţa de presă premergătoare partidei şi a dezvăluit un simplu telefon din partea lui Adrian Mititelu a fost suficient ca el să revină la echipă.
"Ne așteaptă o partidă foarte grea, e derby-ul Craiovei. Va fi un meci dificil și pentru noi, și pentru ei, dar sperăm ca băieții să facă un meci foarte bun.
(n.r – Cu ce v-a convins Adrian Mititelu să vă întorceţi a zecea oară?) Cu nimic. M-a sunat domnul Mititelu înainte de a ajunge aici, să-l ajut.
Am venit cu plăcere și sper că băieții vor face un meci foarte bun. Am fost de multe ori aici când am fost chemat și situația din clasament era dificilă. Eu sunt fericit că m-am întors aici. Sunt mulți fotbaliști cu care am lucrat. Sper că vom salva echipa de la retrogradare", a declarat Nicolo Napoli, după revenirea la FCU Craiova.